stanford-oval/wikipedia huggingface dataset:
אליפות אפריקה בכדורגל נשים 2014

| --- | --- |

 מארחת:  נמיביה נמיביה
 תקופת התחרות:  11 באוקטובר 2014 – 25 באוקטובר 2014 (15 ימים) 
 מספר משתתפות:  8  (מתוך 25 משתתפות שנרשמו)
 הזוכה:  ניגריה ניגריה
 מספר משחקים:  16
 מספר שערים:  44 (2.75 בממוצע למשחק)
 מלכת השערים:  ניגריה דיזייר אופרנוזי (5 שערים)
 השחקנית מצטיינת:  ניגריה אסיסאט אושואלה
 → 20122016 ←
אליפות אפריקה בכדורגל נשים 2014, היא אליפות אפריקה בכדורגל נשים ה-11 שארגנה קונפדרציית הכדורגל של אפריקה. הטורניר נערך בנמיביה מ-11 באוקטובר עד ה-25 באוקטובר 2014. האליפות שימשה כטורניר המוקדמות לגביע העולם 2015, שנערך שנה לאחר מכן בקנדה. נבחרת נמיביה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו בפברואר 2014.
במשחק הגמר נפגשו ניגריה (בפעם התשיעית בתולדותיה) וקמרון - בהופעה שלישית בגמר. בסיום המשחק, שנערך באצטדיון בוינדהוק, ניצחה ניגריה 0-2, וזכתה בתואר בפעם התשיעית בתולדותיה. החלוצות דיזייר אופרנוזי ואסיסאט אושואלה, שכבשו את שני השערים בגמר, זכו בפרסי מלכת השערים והשחקנית המצטיינת של הטורניר, בהתאמה.
בעקבות מיקומן כשלוש הראשונות, העפילו ניגריה, קמרון וחוף השנהב ישירות לגביע העולם כנציגות קונפדרציית הכדורגל של אפריקה.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ניגריה | 9 | 3 | 3 | 0 | 0 | 12 | 2 | 10 |
|  חוף השנהב | 4 | 3 | 1 | 1 | 1 | 6 | 6 | 0 |
|  נמיביה | 3 | 3 | 1 | 0 | 2 | 3 | 5 | -2 |
|  זמביה | 1 | 3 | 0 | 1 | 2 | 1 | 9 | -8 |
| 0 | 1 | 2 |
| --- | --- | --- |
|  נמיביה | 2 – 0 | זמביה   |
|  ניגריה | 4 – 2 | חוף השנהב   |
|  זמביה | 0 – 6 | ניגריה   |
|  חוף השנהב | 3 – 1 | נמיביה   |
|  נמיביה | 0 – 2 | ניגריה   |
|  זמביה | 1 – 1 | חוף השנהב   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קמרון | 6 | 3 | 2 | 0 | 1 | 3 | 1 | 2 |
|  דרום אפריקה | 4 | 3 | 1 | 1 | 1 | 6 | 3 | 3 |
|  גאנה | 4 | 3 | 1 | 1 | 1 | 2 | 2 | 0 |
|  אלג'יריה | 3 | 3 | 1 | 0 | 2 | 2 | 7 | -5 |
| 0 | 1 | 2 |
| --- | --- | --- |
|  דרום אפריקה | 0 – 1 | קמרון   |
|  אלג'יריה | 1 – 0 | גאנה   |
|  קמרון | 2 – 0 | אלג'יריה   |
|  גאנה | 1 – 1 | דרום אפריקה   |
|  דרום אפריקה | 5 – 1 | אלג'יריה   |
|  קמרון | 0 – 1 | גאנה   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 22 באוקטובר - וינדהוק | 22 באוקטובר - וינדהוק |  |  |  |  |  |
|  |  ניגריה ניגריה |  2 |   |  |  |  |  |
|  |  דרום אפריקה דרום אפריקה |  1 |   |  |  |  |  |
|  |   |  |   |  |  |  |  |
|  |  |  |  |  | 25 באוקטובר - וינדהוק | 25 באוקטובר - וינדהוק |  |
|  |   |   |   |   |  ניגריה ניגריה |  2 |  |
|  |   |   |   |   |  קמרון קמרון |  0 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 22 באוקטובר - וינדהוק | 22 באוקטובר - וינדהוק |   |  | 25 באוקטובר - וינדהוק | 25 באוקטובר - וינדהוק |  |
|  |  קמרון קמרון |  2 |   |  |  דרום אפריקה דרום אפריקה |  0 |  |
|  |  חוף השנהב חוף השנהב |  1 |   |  |  חוף השנהב חוף השנהב |  0 |  |
שלב הנוק-אאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 22 באוקטובר 2014 | ניגריה ניגריה | 1-2 | דרום אפריקה דרום אפריקה | אצטדיון סם נוג'ומה, וינדהוק |
| 22 באוקטובר 2014 | אושואלה 38'  אושואלה 45' |  | ג'יין 67' | אצטדיון סם נוג'ומה, וינדהוק |
| 0 | 1 | 2 | 3 | 4 |
| --- | --- | --- | --- | --- |
| 22 באוקטובר 2014 | קמרון קמרון | 1-2‏ה | חוף השנהב חוף השנהב | אצטדיון סם נוג'ומה, וינדהוק |
| 22 באוקטובר 2014 | אנגאנאמוי 60'  מאני 118' |  | נרהי 65' | אצטדיון סם נוג'ומה, וינדהוק |
שלב הנוק-אאוט > המשחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 25 באוקטובר 2014 | דרום אפריקה דרום אפריקה | 1-0 | חוף השנהב חוף השנהב | אצטדיון סם נוג'ומה, וינדהוק |
| 25 באוקטובר 2014 |  |  | גוהאיי 84' | אצטדיון סם נוג'ומה, וינדהוק |
שלב הנוק-אאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 25 באוקטובר 2014 | ניגריה ניגריה | 0-2 | קמרון קמרון | אצטדיון סם נוג'ומה, וינדהוק |
| 25 באוקטובר 2014 | אופרנוזי 12'  אושואלה 43' |  |  | אצטדיון סם נוג'ומה, וינדהוק |
כובשות השערים

5 שערים
ניגריה דיזייר אופרנוזי (ניגריה)
4 שערים
ניגריה אסיסאט אושואלה (ניגריה)
3 שערים
חוף השנהב אינס נרהי (חוף השנהב)
קמרון גאל אנגאנאמוי (קמרון)
אמי - הילדה עם הילקוט הכחול

| --- | --- |
 סוגה:  טלנובלה 
 יוצרים:  רובן גלינדו סנטיאגו גלינדו
 שחקנים:  דנה פאולה פדרו ארמנדריז ג'וזף סאסון דוד אוסטרוסקי אלחנדרה מאייר כריסטופר אוקרמן
 ארץ מקור:  מקסיקו 
 שפות:  ספרדית 
 מספר עונות:  1 
 מספר פרקים:  115 
 הפקה
 חברת הפקה:  טלוויסה 
 הפצה:  טלוויסה 
 אורך פרק:  45 דק' 
 שידור
 רשת שידור:  טלוויסה פרסנטאה (טלוויזיה מציגה)
 רשת שידור בישראל:  ערוץ הילדים
 תקופת שידור מקורית:  23 בפברואר 2004 – 30 ביולי 2004 
 קישורים חיצוניים
 דף התוכנית ב-IMDb
 
אמי - הילדה עם הילקוט הכחול (בספרדית: Amy, la niña de la mochila azul) היא סדרת טלוויזיה מקסיקנית שהופקה על ידי חברת "טלוויסה" - מפיקת הטלנובלות המקסיקנית הגדולה, והופצה במספר מדינות בעולם. בישראל, שודרה הסדרה בערוץ הילדים בשם "אמי". העלילה מבוססת על סיפור-עם מקסיקני עתיק בשם "אמי - הילדה עם הילקוט הכחול".
הסדרה והשפעתה

בזמן הפקת הסדרה זכו טלנובלות הילדים, כגון "קטנטנות", להצלחה. הסדרה זכתה אף היא להצלחה במקומות בהן שודרה, וביניהם ישראל. בסדרה שולבו 27 שירים מקוריים שזכו להצלחה במדינות דוברות ספרדית.
סיפור העלילה

הסדרה מגוללת את סיפורה של אמי בת ה-9. סופת הוריקן שארעה בעודה תינוקת, גרמה לה להגיע אל הים, בתוך סלקל, שם הגיעה לידי זוג בשם מתיאס ופרלה החיים באוניה, שהייתה קלועה בעיצומה של הסערה. הזוג, שלא היו לו ילדים, חילץ את התינוקת שהגיעה אל האוניה, ואימץ אותה. לאחר זמן מה טבעה פרלה בסופה, ומתיאס, שהיה מלח במקצועו, לא יכול היה לשאת עוד את השהיה בים והפסיק להפליג. אמי המשיכה להתגורר עם מתיאס באוניה העוגנת בנמל, מבלי לדעת שהוא איננו אביה הביולוגי.
בסדרה מוצגים גם חבריה של אמי - ראול, גאטו, פקאס, צ'איוטה וטולין. העלילה עוסקת בגעגועיה לאם שלא זכתה להכיר.
אחד מתושבי העיירה "פוארטו אספרנסה" (נמל התקוה) - אוקטביו המליונר, החולה וטוב הלב- הוא אביה הביולוגי של אמי, אך אינו יודע זאת. הוא סבור שנולד לו בן, ומאז הסופה הוא לא הפסיק לחפש אותו. כדי להתקרב אל ילדי העיירה הוא ממציא דמות ליצן, אשר מופיע ברחובות בפני הילדים והוריהם. באחד ממופעי הקסמים המאולתרים שלו הוא פוגש את אמי, והשניים מתיידדים, מבלי לדעת מהו הקשר האמיתי ביניהם.
בנוסף, אמי מתיידדת עם בתולת ים שהכירה באחת הפעמים בהם צללה בים (בשעה שאמורה הייתה להיות בבית הספר), ומעניקה לה את השם "קורל". בהמשך מתברר שקורל היא בעצם אמה של אמי.
הילדים העשירים הלומדים בכיתתה של אמי לועגים לה על היותה עניה ויתומה מאם.
במהלך הסדרה אמי נאבקת במכשפה המרושעת קרלוטה, המנהלת בית יתומים בשם "סן פליפה" בעיירה, אליו מגיעה אמי בהמשך, בעל כורחה.
בסדרה אלמנטים על- טבעיים, ובסיומה מביסה אמי את המכשפה הרעה בכך שהיא הופכת אותה לבובה, ונותנת לעוזרת של המכשפה מינרווה את לבה הטוב, שנגזל ממנה בילדותה על ידי קרלוטה. אמי מתאחדת עם אמה האמיתית, מצליחה לכבוש את לב אהובה ראול, ואילו מתיאס מצליח להתגבר על פחדו מן הים. בסיום אותו הפרק מתגלה לקהל הצופים שכל אירועי הסדרה הם בעצם סיפור שאמה של אמי מספרת לה, ומבלות ביחד יום כיף - חלומה של אמי.
אמודאיים

.
| אמודאיים |
| --- | --- |
 אמודאי אירופי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
אינפרא־מחלקה:: עופות מפותחים חסרי שיניים
סדרה:: ציפורי שיר
תת־סדרה:: דמויי־דרור
אינפרא־סדרה:: דרוראים
משפחה:: אמודאיים
סוג:: אמודאי
שם מדעי
 Cinclidae ‏בורקהאוזן, 1797
תחום תפוצה


אמודאיים (שם מדעי: Cinclidae) היא משפחה של ציפורי שיר המתמחות בצלילה מתחת למים באזורים שונים. במשפחה זו סוג יחיד - אמודאי. אלו עופות קטנים, עם רגליים ארוכות, נוצותיהם חומות או שחורות ברוב גופם, למעט הגרון ובעלי כנפיים הנעות מהר יחסית גם מחוץ למים. מחקרים מולקולריים מראים על קירבה בין בני משפחה זו לקיכליים.
בטבע הם חיים באזורי מים מתוקים שונים, בעיקר הרריים באמריקה, באירופה, בצפון ובמזרח אסיה ובצפון מרוקו, באפריקה. הם נפוצים בעיקר במפלים ובנהרות וגם באגמים שונים. חלק מהמינים יגיעו לעיתים נדירות אף לחופי ימים רדודים.
לאמודאיים יש התאמות מיוחדות לחיים מתחת למים, בניגוד לציפורים אחרות: כנפיהם קצרות אך חזקות ומסוגלות לנווט במים בקלות, רגליהם ארוכות ובעלות טפרים חדים, עיניהם בעלי כיסוי מהמים, נחיריהם אטומים למים והם מפרישים שומן העוזר להם לצוף במים. עם זאת אין להם קרומי שחייה. הם ניזונים מיצורים קטנים שהם מוצאים במים או בין הסלעים על הקצה, ביניהם נימפות של יתושים, בריומאים או שפיריות, דגיגים וביצי דגים, ובחורף גם רכיכות וסרטנים קטנים.
מינים

ישנם חמישה מינים בסוג:
אמודאי אירופי (Cinclus cinclus) - מצוי באירופה, באסיה ובצפון מרוקו.
אמודאי לבן כיפה (Cinclus leucocephalus) - מצוי בדרום אמריקה.
אמודאי אמריקני (Cinclus mexicanus) - מצוי באמריקה הצפונית.
אמודאי אסייתי (Cinclus pallasii) - מצוי במזרח אסיה.
אמודאי ארגנטינאי (Cinclus schulzi) - מצוי באמריקה הדרומית, בדרום הרי האנדים.
אלגורנד

| --- | --- |

 נתונים כלליים
 מייסדים:  סילביו מיקאלי
 תקופת הפעילות:  2017–הווה (כ־7 שנים)
  
 https://www.algorand.com/
 
אלגורנד (באנגלית: Algorand; קוד: ALGO; סימול: Ⱥ) היא פלטפורמת בלוקצ'יין ציבורית מבוססת קוד פתוח הפועלת בשיטת מערכת הוכחת סיכון ולפי פרוטוקול הסכם ביזנטי כדי להשיג קונצנזוס בביצוע ואימות של עסקאות בין עמיתים, הרצת אפליקציות ויישומים מבוזרים ופריסת חוזים חכמים.
הרשת ממונעת על ידי המטבע המבוזר אלגו (ALGO) שהוא אמצעי התשלום המקובל באקוסיסטם שלה, ומסוגלת להגיע עד לעומס עבודה של כ־1,200 עסקאות בשנייה. היא נוסדה ב־2017 על ידי סילביו מיקאלי ומתוחזקת כיום בידי קרן אלגורנד, ותאגיד עסקי בשם אלגורנד בע"מ, המבוסס בבוסטון, מסצ'וסטס.
חזון הפרויקט, לדברי צוות המפתחים, הוא לבנות עולם בו כולם יכולים ליצור מידע וערכים, ולהעבירם זה לזה בצורה בטוחה, שקופה ומבוזרת. במילים אחרות, ובשפה טכנית יותר, אלגורנד הוא בלוקצ'יין חדש הנועד להתגבר על המכשולים הקיימים ברשת הביטקוין ולייצר מערכת חלקה אשר אינה דורשת כוח חישוב רב.
מקור השם

ג'ייסון ווטרסבי, מפתח בכיר בצוות הפלטפורמה, הסביר כי השם אלגורנד הוא הלחם בסיסים של המילים "רנדומלי" ו"אלגוריתם" כפי שהן באות לידי ביטוי בפונקציה אקראית ניתנת לאימות, שהיא פונקציה פסאודו-אקראית אשר פותחה ב־1999 על ידי מיקאלי, מיכאל רבין וסליל ודהן, ומשמשת כאחד מעמודי היסוד הטכנולוגיים של הרשת.
היסטוריה

הרשת נוסדה ב־2017 על ידי סילביו מיקאלי, פרופסור במכון הטכנולוגי של מסצ'וסטס, ועלתה לאוויר ביוני 2019. בהצעת המטבע הראשונית שלה גרפה כ־60 מיליון דולר תוך פחות מארבע שעות לאחר שמכרה כ־5 מיליון מטבעות.
צוות הפרויקט מורכב כאמור מקרן ותאגיד. קרן אלגורנד אחראית על פיתוח האקוסיסטם, מימון הפלטפורמה, מחקר קריפטוגרפי, וביזור הרשת על ידי שימוש בצמתים. תאגיד אלגורנד מפקח על פיתוח מנגנון הליבה של הפרוטוקול.
בורסת בינאנס הודיעה ב־21 ביוני 2019 על השקת מטבע האלגו בזירת המסחר שלה. כעבור חודש הכריזה על תוכנית האצה חדשה בה לקוחות המחזיקים במטבע, בין אם בחשבון העובר ושב ובין אם בחשבון צובר ריבית, יוכלו להשתתף בהגרלה בת 220 אלף מטבעות אשר יסופקו בשיטת אירדרופ. בחודש אוגוסט הודיעה החברה על השתתפותה בתוכנית חלוקה דו שנתית של 200 מיליון מטבעות בהובלת קרן אלגורנד.
ערכו של המטבע זינק ב־30 אחוז לאחר שהבורסה האמריקאית קוינבייס הודיעה במפתיע ב־16 ביולי 2020 על השקתו בפלטפורמה האינטרנטית של אתרה, וכן באפליקציות הפרטיות והעסקיות שלה.
על רקע האימוץ הנרחב של טכנולוגיות בלוקצ'יין בידי ארגוני ספורט ב־2021, הודיעה ליגת מרוצי הרחפנים ב־14 בספטמבר אותה שנה על הקמת שותפות עם רשת אלגורנד בעסקה בשווי של 100 מיליון דולר. במסגרת השותפות תנפיק הליגה כרטיסים, מוצרי אספנות ואסימונים חסרי תחליף המוטמעים בבלוקצ'יין, וכמו כן תשיק על גביו פלטפורמת מרוצים דיגיטלית.
עיריית מיאמי פרסמה ב־1 בדצמבר 2021 הודעה על כוונתה להשתמש ברשת אלגורנד כדי להשיק מערכת לניטור זיהום האוויר בעיר. שירותיה של חברה צרפתית בשם משמר הפלנטה (Planet Watch) נשכרו על מנת לפרוס רשת אינטרנט של הדברים בדמות חיישני איכות אוויר אשר יפוזרו ברחבי העיר ויעבירו מידע לבלוקצ'יין של אלגורנד. תושבים אשר יסכימו להתקין את החיישנים בביתם יתוגמלו במטבעות אלגו.
אקוסיסטם > בלוקצ'יין אלגורנד

הבלוקצ'יין של אלגורנד הוא פלטפורמה המשיגה קונצנזוס על ידי שימוש בגרסה משופרת של מערכת הוכחת סיכון. בפלטפורמות אחרות המשתמשות בשיטה זו, כגון קרדאנו, משתמשים מבצעים עסקאות ושולחים מטבעות אחד לשני באופן שוטף. על מנת לאמת את העסקאות הללו נבחרים אחדים מבין מחזיקי המטבע הרשמי של הפלטפורמה הקרויים מאמתים, שתפקידם לוודא האם העסקאות שבוצעו הן לגיטימיות, ולהוסיף אותן לבלוק חדש הנבנה מדי כמה שניות.
המאמתים מקבלים את סמכותם לאחר שהפקידו כמות מסוימת של מטבעות, ותמורת השתתפותם באחזקת הרשת וסיכון כספם, הם מתוגמלים בתשואת ריבית שגודלה נקבע על פי גודל הפקדתם. על בלוקצ'יין אלגורנד, לעומת זאת, כל המשתמשים ברשת עשויים להיבחר כמאמתים, ובהתאם לכך כולם גם נהנים מפרסי האימות. כל משתמש בעל חשבון המחזיק לפחות מטבע אלגו אחד יקבל אחוז מסוים מהמאגר.
הבלוקצ'יין משתמש בפרוטוקול הסכם ביזנטי מבוזר המגבה את שיטת העבודה המתוארת. כל עוד רוב המטבעות הנמצאים בסיכון אינם בבעלות משתמשים בעלי כוונות זדוניות, הרשת יכולה להמשיך להתקיים גם אם יש בין שורותיה מספר בודד של מזיקים, ולהשיג קונצנזוס מבלי להזדקק לסמכות מרכזית.
קונצנזוס על גבי הרשת מורכב משלושה שלבים המציעים, מאשרים ומוציאים לפועל בלוקים על גבי השרשרת. הצעדים הם הצעה, הצבעה ראשונית והצבעה סופית.
שלב ההצעה עובד על פי עקרונות מערכת הוכחת הסיכון, ובמהלכו נבחרת קבוצת משתמשים מתוך המערכת בצורה שהיא אקראית, אך שקולה לגודל הסיכון שעומד על הפרק, כדי להציע בלוק חדש. בחירת המשתמשים נעשית על ידי תהליך הנקרא חלוקה קריפטוגרפית, בו כל משתמש מזהה האם הוא נבחר על ידי הרצת פונקציה אקראית ניתנת לאימות. אם הפונקציה מסמנת כי הוא נבחר, היא משיבה הוכחה קריפטוגרפית המאמתת כי המשתמש אכן צורף לקבוצה. הסבירות שמשתמש מסוים ייבחר מושפעת מכמות המטבעות שברשותו.
במהלך השלב השני, כל משתמש שנבחר להשתתף בקבוצת המאמתים רשאי להציע בלוק חדש ולהפיץ אותו ברשת עבור עריכת ביקורת וניתוח מידי שאר המשתמשים. לצד הבלוק המוצע, על המשתמש להציג את ההוכחה הקריפטוגרפית המקורית שקבעה הפונקציה כדי לחשוף את אמיתות חברותו בקבוצה.
בהצבעה הסופית נעשה שימוש בפרוטוקול הסכם ביזנטי כדי להצביע על הבלוקים המוצעים. לצורך העניין נבחרת קבוצה חדשה של משתמשים על ידי חלוקה קריפטוגרפית זהה. כאשר המשתמשים החדשים מזהים כי הם נבחרו, הם מנתחים את הבלוקים שקיבלו ומבצעים אימות חוזר למשתמשים מהשלב הקודם, ומצביעים עבור הבלוק הבא שיצטרף לשרשרת. לאחר מכן התהליך מתחיל בשנית; שני בלוקים שונים אינם יכולים להגיע לקונצנזוס באותה רוטציה.
חברות בשתי הקבוצות שנבחרות משתנה בכל רוטציה, אשר מתחילה מההתחלה בכל כריית בלוק חדש מדי 4.5 שניות בממוצע. התנהלות זו מגנה על הרשת מפני התקפות זדוניות, מאחר שמשתמש בעל כוונה רעה לא יוכל לדעת מראש אילו משתמשים הולכים להיבחר בכל אחת משתי הקבוצות.
אקוסיסטם > מטבע אלגו

מטבע הפלטפורמה נקרא אלגו (ALGO) ומשמש למסחר וביצוע עסקאות, גביית עמלות, ותגמול לכלל משתמשי הרשת. כמות המטבעות המקסימלית היא 10 מיליארד, מתוכם 3 מיליארד מיועדים להפצה במהלך חמש השנים הראשונות של הפרויקט, כולל אלו שנמכרו במהלך הצעת המטבע הראשונית; 2.5 מיליארד נוספים נשמרו ברזרבה עבור קרן אלגורנד ותאגיד אלגורנד; 4.25 מיליארד נועדו להפצה כתגמול עבור כלל המשתמשים המשתתפים בתחזוקת הרשת; 250 מיליון המטבעות האחרונים הוקצו למשתמשי קצה.
אפמינונדאס דליגאורגיס

אֵפָּמִינוֹנְדָאס דְּלִיגֵאוֹרְגִיס (ביוונית: Επαμεινώνδας Δεληγεώργης;‏ 10 בינואר 1829 – 14 במאי 1879) היה עורך דין, מוציא לאור, עיתונאי ופוליטיקאי יווני אשר כיהן כראש ממשלת יוון בשש קדנציות שונות במאה ה-19 המאוחרת בתקופת ממלכת יוון.
דליגאורגיס היה בנו של מהפכן יווני שהיה מעורב במלחמת העצמאות היוונית מידי שליטתה של האימפריה העות'מאנית. דליגאורגיס במקור למד משפטים באוניברסיטת אתונה ובהמשך נכנס לפוליטיקה ב-1854. בשונה מפוליטיקאים רבים בני התקופה, דליגאורגיס לא תמך ברעיון יוון הגדולה שקרא לכיבוש כלל השטחים אשר בהם התגוררו יוונים בידי ממלכת יוון ואיחוד כלל העם היווני תחת דגל לאומי אחיד. במקום זאת דליגאורגיס הביע תמיכה בשיפור היחסים הדיפלומטיים עם האימפריה העות'מאנית במטרה לשפר את אורח חייהם של היוונים החיים במקדוניה, אפירוס, תראקיה ואסיה הקטנה דרך הליברליזציה של האימפריה העות'מאנית.
דליגאורגיס היה האדם שהכריז, בשם ההפיכה השלטונית, על הדחתו של אותון, מלך יוון מהכס ב-10 באוקטובר 1862. דליגאורגיס כיהן כראש ממשלה ב-1865 (שתי קדנציות לא רציפות), 1870, 1872 עד 1874, 1876 ו-1877. דליגאורגיס היה ראש הממשלה הצעיר ביותר של יוון, ונכנס לתפקיד בפעם הראשונה בגיל 36.
דליגאורגיס נפטר ב-1879 באתונה, בגיל 50.
אקזיביט

| --- | --- |

 לידה:  18 בספטמבר 1974 (בן 50) דטרויט, ארצות הברית 
 שם במה:  Xzibit 
 מקום הקמה:  Fene 
 מוקד פעילות:  דטרויט, מישיגן, ארצות הברית
 תקופת הפעילות:  מ-1992
 מקום לימודים:  תיכון סיבולה 
 סוגה:  ראפ, היפ-הופ
 שפה מועדפת:  אנגלית 
 חברת תקליטים:  Open Bar Ent., EMI
 שיתופי פעולה בולטים:  DJ Quik, Dr. Dre, Eminem, Knoc-turn'al, Kurupt, Nate Dogg, Snoop Dogg
 www.xzibit.com
 פרופיל ב-IMDb
 
אלווין נת'ניאל ג'וינר (באנגלית: Alvin Nathaniel Joiner; נולד ב-18 בספטמבר 1974), המוכר בשם הבמה אקזיביט (Xzibit), הוא ראפר, שחקן ומנחה טלוויזיה אמריקאי.
ביוגרפיה

אקזיביט נולד בדטרויט, מישיגן, ב-18 בספטמבר 1974. אביו עזב את המשפחה בשלב מוקדם בחייו של אקזיביט, ואמו גידלה אותו ואת ארבעת אחיו לבד. לאחר מות אימו ב-1984 עבר אקזיביט לגור עם אביו, שהתחתן מחדש ועבר לגור באלבקרקי, ניו מקסיקו. אקזיביט גר באלבקרקי מגיל 10 עד גיל 17, בתקופה זו החל לכתוב שירים. עקב מספר מאסרים בעקבות עבירות מינוריות, אקזיביט החליט בסופו של דבר לעבור לגור עם אחותו הגדולה בלוס אנג'לס, קליפורניה, שם החל לשאוף לקריירה מוזיקלית בהיפ-הופ.
אקזיביט החל ליצור ראפ בגיל 14 תחת שם הבמה "Exhibit A", זמן קצר לאחר המעבר מאלבקרקי ללוס אנג'לס. בפברואר 1995 השתתף אקזיביט בשיר "Hit and Run" באלבום "Coast II Coast" של ההרכב The Alkaholiks, וגם התארח בשיר "Free Style Ghetto" של הראפר King Tee. לאחר שיצא למסע הופעות עם Likwit Crew באותה השנה, הוחתם אקזיביט בחברת ההקלטות Loud Records והוציא את אלבומו הראשון, "At the Speed of Life", באוקטובר 1996. האלבום הגיע למקום ה-74 במצעד בילבורד 200 ולמקום ה-38 במצעד האלבומים הקנדיים. הסינגל "Paparazzi" מהאלבום הגיע למקום ה-86 במצעד בילבורד הוט 100 וזכה להצלחה רבה בגרמניה, שם הגיע למקום ה11 במצעד מדיה קונטרול.
ב-25 באוגוסט 1998 הוציא אקזיביט את אלבומו השני, 40 Dayz & 40 Nightz, שהגיע למקום ה-58 במצעד בילבורד 200. כמו אלבומו הקודם, גם אלבום זה קיבל ביקורות טובות ממבקרי מוזיקה. מהאלבום יצאו ארבעה סינגלים, הידוע מכולם הוא "What U See Is What U Get" אשר הגיע למקום ה-50 במצעד בילבורד הוט 100. עם התפתחות הקריירה של אקזיביט בחוף המערבי, הוא עורר את תשומת לבו של הראפר והמפיק ד"ר דרה. בסיועו של ד"ר דרה השתתף אקזיביט בלהיט "Bitch Please" של סנופ דוג בהפקתו של דרה, ודרה אף אירח אותו באלבומו 2001 שהוכרז כאלבום רב-פלטינום על ידי איגוד תעשיית ההקלטות האמריקאי.
ביוגרפיה > 2003-2000: Restless ו-Man vs. Machine

בשנת 2000 אקזיביט הופיע בהופעת אורח בשיר "Bitch Please II" מהאלבום "The Marshall Mathers LP" של אמינם, יחד עם אמינם, סנופ דוג, ד"ר דרה ונייט דוג. הפריצה של אקזיביט לתודעת הקהל הרחב באה עם יציאת אלבומו השלישי Restless, שהפיק ד"ר דרה ושהתארחו בו אמנים רבים, ביניהם סנופ דוג, אמינם, נייט דוג ו-The Alkaholiks. כמעט שני מיליון עותקים של האלבום נמכרו, והוא הוכרז כאלבום פלטינה. באלבום נכללו שלושה סינגלים, הידוע בהם הוא “X”, שהגיע למקום ה-76 במצעד בילבורד הוט 100 ולמקום ה-14 במצעד הסינגלים הבריטי. האלבום דורג במקום ה-12 במצעד בילבורד 200. באמצע אותה השנה הזמין ד"ר דרה את אקזיביט להתארח במסע ההופעות שלו Up in Smoke Tour.
ב-2002 אקזיביט הוציא את אלבומו הרביעי, "Man vs. Machine". אף אחד משלושת הסינגלים שבאלבום לא נכנס למצעד בילבורד הוט 100, אולם הסינגל" "Multiply" דורג במקום ה-39 במצעד הסינגלים הבריטי ובמקום ה-33 במצעד מדיה קונטרול הגרמני. האלבום היה לאלבום זהב, אך אקזיביט לא היה מרוצה מהביקורת על האלבום ועל הפקתו, ולכן החליט להפסיק את שיתוף הפעולה עם ד"ר דרה. נכון להיום, זהו האלבום המצליח ביותר של אקזיביט במצעדים: הוא הגיע למקום השלישי במצעד בילבורד 200 ולמקום השלישי בקנדה.
ביוגרפיה > 2004 – היום: פימפ מיי רייד, Weapons of Mass Destruction, Full Circle ו-Napalm

בשנים 2004 עד 2007 אקזיביט הנחה את סדרת הטלוויזיה הפופולרית "פימפ מיי רייד" ששודרה ב-MTV, שבמסגרתה שופצו מכוניות ישנות והרוסות של הצופים. ההשתתפות בסדרה תרמה מאוד לפופולריות של אקזיביט בקרב הציבור הרחב.
ב-4 בספטמבר 2004 אקזיביט הוציא את אלבום האוסף השני שלו, Appetite for Destruction, שכלל בעיקר שירים ישנים מהתקופה של דרה ושירים שלא נכנסו לאלבומו Weapons of Mass Destruction, שיצא בדצמבר 2004, בלייבל קולומביה רקורדס. Weapons of Mass Destruction דורג במקום ה-43 במצעד בילבורד 200 והוכתר כאלבום זהב, אך אקזיביט לא היה מרוצה מהביקורות עליו. הוא החליט לעזוב את קולומביה רקורדס ועבר ללייבל עצמאי. הסינגל "Hey Now" מתוך האלבום, בהשתתפות קרי הילסון, הגיע למקום ה-93 במצעד בילבורד הוט 100.
במקביל לעיסוק במוזיקה וההנחיה בפימפ מיי רייד, כיכב אקזיביט בסרט Full Clip יחד עם הראפר באסטה ריימס, שיחק בתפקיד אורח בסדרה CSI: מיאמי בפרק "The Rap Sheet", הוציא סרט דוקומנטרי על ההופעה שלו יחד עם להקתו החדשה Strong Arm Steady, והנחה את טקס פרסי המוזיקה של MTV אירופה.
ב-2005 אקזיביט התמקד בקריירת המשחק שלו. הוא שיחק בשוברי הקופות "Derailed" "xXx: State of the Union" ו-"כיפה אדומה: הסיפור האמיתי". ב-2006 הוא כיכב בסדרת הדרמה "Gridiron Gang" ושיחק פעמיים בתפקיד אורח בסדרת האנימציה "The Boondocks". באותה השנה הוא הוציא את אלבומו השישי "Full Circle", בלייבל העצמאי Koch Records. האלבום דורג במקום ה-50, אך היה כישלון מסחרי, עם מכירות של 120,000 עותקים בלבד בארצות הברית. אקזיביט התארח באותה השנה באלבום של הראפר דה גיים, "Doctor's Advocate", בשיר "California Vacation".
ב-5 באוקטובר 2012, הוציא אקזיביט את אלבומו השביעי, "Napalm". האלבום דורג במקום ה-150 במצעד בילבורד 200 ומכר 3,200 עותקים בארצות הברית בשבוע הראשון. באלבום התארחו אמנים רבים, ביניהם בישוף למונט, אי-40, דה גיים וויז קאליפה. ב-2015 אקזיביט השתתף באחד השירים באלבום "Compton" של ד"ר דרה.
דיסקוגרפיה

1996 - At the Speed of Life
1998 - 40 Dayz & 40 Nightz
2000 - Restless
2002 - Man Vs. Machine
2004 - Weapons of Mass Destruction
2006 - Full Circle
2012 - Napalm
פילמוגרפיה

1997 - Rhyme & Reason
2000 - Tha Feastsidaz
2001 - The Wash
2002 - The Horny Country Bears
2002 – 8 מייל (תפקיד אורח בבאטלים, התחרה נגד אמינם באחד הבאטלים)
2004 - Full Clip
2005 - XXX: State of the Union
2005 - Derailed
2006 – כיפה אדומה: הסיפור האמיתי
2006 - כנופיה במגרש
2008 - American Violet‏8)
2013הוואי 0–5
2017 - כלבי השמש
אנרי ד'ארקור

| --- | --- |

 לידה:  2 באפריל 1654
 פטירה:  19 באוקטובר 1718 (בגיל 64) פריז, ממלכת צרפת 
 מדינה:  צרפת 
 בן או בת זוג:  Marie Anne Claude Brûlart de Genlis, Marquise d'Esterney 
 צאצאים:  Anne Pierre d'Harcourt, François d'Harcourt, בפסקה זו 3 רשומות נוספות שטרם תורגמו 
 השתייכות:  צבא צרפת
 תקופת הפעילות:  1672–1712 (כ־40 שנה)
 דרגה:  מרשל של צרפת
 פעולות ומבצעים
 מלחמת הולנד–צרפת  מלחמת צרפת-ספרד (1683-1684) מלחמת תשע השנים מלחמת הירושה הספרדית
 עיטורים
 מסדר סן-מישל
 
אנרי ד'ארקור (בצרפתית: Henri d'Harcourt‏; 2 באפריל 1654 – 19 באוקטובר 1718) היה איש צבא צרפתי בדרגת מרשל צרפת.
חייו

אנרי ד'ארקור נולד למשפחה צרפתית אצילה. בגיל שמונה עשרה הוא התגייס לצבא ושירת תחת פיקודו של דודו במהלך מלחמת הולנד–צרפת. הוא הצטיין במספר קרבות ליד שטרסבורג ומולהוזן.
בשנת 1676 הוא עבר לשרת ביחידה שלחמה בגרמניה תחת מרשל קרקי.
לקראת תחילת מלחמת תשע השנים הועלה ד'ארקור לדרגת בריגדיר גנרל. במהלך המלחמה הוא הצטיין בקרבות וקודם לפיקוד על ארמייה.
על פעילותו הרבה בשנת 1700 הוא קיבל תואר דוכס. באותה שנה אנרי ד'ארקור היה במדריד כשגריר צרפת.
בשנת 1703 קודם ד'ארקור למרשל צרפת. במהלך מלחמת הירושה הספרדית הוא פיקד על ארמייה שפעלה בשטח גרמניה.
אנרי ד'ארקור נפטר בשנת 1718.
הוא התחתן בשנת 1687 והיו לו 11 ילדים. שני בניו שירתו בצבא והגיעו לדרגת מרשל צרפת.
אנדרטה לשואה ולתקומה

| --- | --- |

 מידע כללי
 פַּסל:  יגאל תומרקין
 תאריך יצירה:  1975
 טכניקה וחומרים:  פלדת קורטן, זכוכית (הוסרה) ובטון
 ממדים בס"מ
 רוחב:  2,100 ס״מ 
 גובה:  900 ס״מ 
 נתונים על היצירה
 מיקום:  ישראל כיכר רבין, תל אביב-יפו
 קואורדינטות:  32°04′49″N 34°46′50″E﻿ / ﻿32.080186°N 34.780677°E﻿ / 32.080186; 34.780677
  מפת מיקום  מפה דינמית   (למפת תל אביב מוגדלת) אנדרטה לשואה ולתקומה(למפת תל אביב רגילה) אנדרטה לשואה ולתקומה(למפת גוש דן רגילה) אנדרטה לשואה ולתקומה(למפת גוש דן מוגדלת) אנדרטה לשואה ולתקומה  he אנדרטה לשואה ולתקומהhe אנדרטה לשואה ולתקומהמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
האנדרטה לפני שיפוצה (2006)
אלמנט פיסולי במרכז הפסל
ה"אנדרטה לשואה ולתקומה" היא אנדרטה מאת הפסל הישראלי יגאל תומרקין, המוצבת בכיכר רבין שבתל אביב, ואשר נחנכה בשנת 1975. בשנים הראשונות לאחר הקמתה, שימשה האנדרטה כמקום שבו נערך הטקס המרכזי לציון יום השואה בעיר.